***Blend S*** (ブレンド・S, *Burendo Esu*) merupakan siri manga Jepun mengunakan strip komik empat panel dihasilkan oleh Miyuki Nakayama. Siri ini muncul pertama kali di majalah *Manga Time Kirara Carat* di bawah syarikat penerbit Houbunsha dalam isu Oktober 2013. Siri televisyen anime yang dihasilkan oleh A-1 Pictures ditayangkan pada Oktober 2017.

Plot
----

Seorang pelajar sekolah menengah tinggi bernama Maika Sakuranomiya yang berusia 16 tahun mencari kerja sambilan tetapi senyuman yang menyeramkan menyebabkan tawarannya ditolak. Beberapa hari kemudian, Maika terserempak dengan seorang warga asing dari Itali bernama Dino yang merupakan pengurus sebuah kafe bernama Stile di mana pelayan-pelayannya mempunyai pelbagai jenis perwatakan seperti *tsundere* dan adik perempuan. Dino menerima Maika sebagai pekerjanya di Stile dan menyuruh Maika membawa watak seorang pelayan sadis yang melayan pelanggan dengan kejam dan menakutkan.

Watak
-----

Maika Sakuranomiya (桜ノ宮 苺香, *Sakuranomiya Maika*)
Disuarakan oleh: Azumi Waki
(Umur: 16 tahun, Tarikh lahir: 4 April, Tinggi: 156 cm, Watak sebagai pelayan: Sadis)
Maika merupakan pelajar sekolah menengah tinggi mempunyai keperibadian positif dan ceria tetapi tidak sengaja membuat pandangan yang sadis di matanya apabila dia tersenyum. Dino gelarkan dia sebagai pelayan wanita 'sadis' di Kafe Stile. Walaupun diberitahu bahawa pelanggan suka diperlakukan dengan teruk, kebimbangan mengenai bagaimana hendak melayan pelanggan menyelubunginya. Sebaik sahaja pelanggan hendak meninggalkan kafe ini dia mengubah personalitinya menjadi seorang yang pemaaf. Maika berasal daripada keluarga yang sangat tradisional serta bekerja sambilan supaya dia boleh menganjutkan pengajian di luar negara dengan duit poket sendiri. Cintanya kepada negara luar juga membuatnya sangat kagum akan "lelaki tua dari restoran ayam" dan Santa Claus. Dia memuja Dino kerana rambutnya berwarna perang tetapi tidak menyedari dia sedang jatuh hati dengan Dino.
Kaho Hinata (日向 夏帆, *Hinata Kaho*)
Disuarakan oleh: Akari Kitō
(Umur: 17 tahun, Tarikh lahir: 12 Ogos, Tinggi: 165 cm, Watak sebagai pelayan: *tsundere*)
Kaho yang bekerja sambilan di Kafe Stile sebagai pelayan membawa watak sebagai seorang *tsundere* (bersifat angkuh). Kaho berminat bermain permainan video, serta sering ke pusat hiburan yang akhirnya menyebabkan Kaho cepat kehabisan duit. Walaupun dia membawa watak *tsundere*, keperibadian sebenar Kaho ialah seorang yang periang dan ceria. Dia menghadapi masalah untuk mengekalkan watak *tsundere* apabila pelanggan bermain permainan video sehingga dia turut menyertainya. Kini, Kaho merupakan pelayan yang paling popular di Stile.
Mafuyu Hoshikawa (星川 麻冬, *Hoshikawa Mafuyu*)
Disuarakan oleh: Anzu Haruno
(Umur: 20 tahun, Tarikh lahir: 23 Disember, Tinggi: 135 cm, Watak sebagai pelayan: Adik perempuan)
Mafuyu merupakan seorang pelajar kolej yang bekerja sambilan di Kafe Stile sebagai pelayan yang membawa watak sebagai adik perempuan kerana bentuk fizikalnya seperti budak sekolah rendah. Mafuyu mempunyai personaliti matang dan kebudak-budakan kerana sangat berminat akan siri anime *Aisatsu* (dalam anime *Magical Frill*). Mafuyu mempunyai seoang adik lelaki yang lebih tinggi daripadanya. Mafuyu ingin mempunyai adik perempuan. Mafuyu cemburu dengan bentuk badan Kaho.
Miu Amano (天野 美雨, *Amano Miu*)
Disuarakan oleh: Atsumi Tanezaki
(Umur: 22 tahun, Tarikh lahir: 9 Jun, Watak sebagai pelayan: Kakak)
Miu bekerja sambilan di Kafe Stile sebagai pelayan yang membawa watak sebagai kakak. Kerja asalnya sebagai pelukis manga *dōjinshi* dalam kumpulan "Hanazono Folder". Miu pada mulanya ke kafe sebagai seorang pelanggan, selepas itu Dino menerima Miu sebagai pekerjanya. Salah satu hobinya ialah memerhati orang, terutamanya hubungan antara Dino dan Maika yang digunakannya sebagai model dalam manga *dōjinshi*nya.
Hideri Kanzaki (神崎 ひでり, *Kanzaki Hideri*)
Disuarakan oleh: Sora Tokui
(Umur: 16 tahun, Tarikh lahir: 10 Julai, Watak sebagai pelayan: Idola)
Hideri bekerja sambilan di Kafe Stile sebagai pelayan yangmembawa watak sebagai idola biarpun dia seorang lelaki (trap).
Dino (ディーノ, *Dīno*)
Disuarakan oleh: Tomoaki Maeno
(Umur: 26 tahun, Tarikh lahir: 5 Mei, Tinggi: 188 cm)
Dino yang berasal dari negara Itali merupakan pengurus dan chef di kafe Stile. Dino sanggup berjaga malam untuk menonton anime di tengah malam kerana minatnya melihat perempuan dalam anime. Hidungnya sering berdarah setiap kali dia sangat teruja. Dino sangat berminat dengan perempuan Jepun, terutamanya yang berambut hitam, contohnya Maika.
Kōyō Akizuki (秋月 紅葉, *Akizuki Kōyō*)
Disuarakan oleh: Tatsuhisa Suzuki
(Umur: 21 tahun, Tarikh lahir: 28 November, Tinggi: 170 cm)
Kōyō merupakan chef di kafe Stile. Peminat *yuri* dan mahu melihat pelanggan perempuan ke kafe.
Aika Sakuranomiya (桜ノ宮 愛香, *Sakuranomiya Aika*)
Disuarakan oleh: Rei Matsuzaki
Aika merupakan kakak Maika sering berpakaian *yamato nadeshiko*. Aika risau melihat Maika dengan matanya yang sangat menakutkan. Personaliti sadisnya hampir serupa dengan Maika. Aika mengesyaki bahawa Dino merupakan teman lelaki Maika.
Kōichi Sakuranomiya (桜ノ宮 愛香, *Sakuranomiya Kōichi*)
Disuarakan oleh: Shinki Satō
Kōichi merupakan abang Maika. Personaliti sadisnya hampir serupa dengan Maika. Kōichi mengesyaki bahawa Dino merupakan teman lelaki Maika.

Media
-----

### Manga

*Blend S* merupakan siri manga Jepun yang menggunakan strip komik empat panel yang dihasilkan oleh Miyuki Nakayama. Siri ini pertama kali diterbitkan di majalah *Manga Time Kirara Carat* isu Oktober 2013 di bawah syarikat penerbit Houbunsha, lalu memulakan penerbitan secara bersiri dalam majalah tersebut dalam isu Mac 2014.

| No. | Tarikh keluaran bahasa japanese | ISBN bahasa japanese |
| --- | --- | --- |
|
| 1 |  27 Januari 2015 | ISBN 978-4-8322-4520-4 |
| 2 |  27 Februari 2016 | ISBN 978-4-8322-4667-6 |
| 3 |  27 Januari 2017 | ISBN 978-4-8322-4798-7 |
| 4 |  27 Oktober 2017 | ISBN 978-4-8322-4885-4 |
| 5 |  25 Januari 2019 | ISBN 978-4-8322-7062-6 |
| 6 |  27 Mac 2020 | ISBN 978-4-8322-7179-1 |

### Anime

Siri anime yang diarahkan oleh Ryōji Masuyama dan produksi studio A-1 Pictures mula ditayangkan pada 7 Oktober 2017. Skrip diuruskan oleh Gō Zappa manakala reka bentuk watak dihasilkan oleh Yōsuke Okuda. Lagu pembukaan bertajuk "Bon Appétit S" (ぼなぺてぃーと♡S, *Bonapetīto♡Esu*) dan lagu penutup bertajuk "Detarame na Minus to Plus ni Okeru Blend Kō" (デタラメなマイナスとプラスにおけるブレンド考, *Detarame na Mainasu to Purasu ni Okeru Burendo Kō*) dinyanyikan oleh Azumi Waki, Akari Kitō, dan Anzu Haruno di bawah nama kumpulan Blend A (juga dikenali sebagai Blend Ace).

| No. | Tajuk | Tarikh tayangan |
| --- | --- | --- |
|
| 1 | "Pertama Kali Kehebatan Sadis"*"Hajimete no Do Esu"* (はじめてのドS)  | 7 Oktober 2017 |
| 2 | "Manis Tanpa Seram"*"Jingi Naki Suītsu"* (仁義なきスイーツ)  | 14 Oktober 2017 |
| 3 | "Selepas temujanji, buku 18 tahun keatas"*"Dēto Nochi Jūhachi-kin"* (デートのち18禁)  | 21 Oktober 2017 |
| 4 | "Perempuan Baru Digelar Kakak"*"Kōhai wa Onee-san (Kenzen)"* (後輩はおねえさん（健全）)  | 28 Oktober 2017 |
| 5 | "Demam Selepas Hujan"*"Ame Nochi Kaze"* (雨のちカゼ)  | 4 November 2017 |
| 6 | "Matsubara di Tepi Sungai (Dewasa Sahaja)"*"Mizube ni Matsuwaru Etosetora (Seijin-zumi)"* (水辺にまつわるエトセトラ（成人済）)  | 11 November 2017 |
| 7 | "Banana ni Ichigo de, Isogashii" (バナナにイチゴで、いそがしい)  | 18 November 2017 |
| 8 | "Aidoru Zokusei mo, Tsuitemasu" (アイドル属性も、ついてます)  | 25 November 2017 |
| 9 | "Ōnā Shūnin, Shisutā Shūrai" (オーナー就任、シスター襲来)  | 2 Disember 2017 |
| 10 | "Oshiete, a-ge-ru ♡" (おしえて、あ・げ・る♡)  | 9 Disember 2017 |
| 11 | "Tsundere Jōzu, Kabedon wa Heta" (ツンデレ上手、壁ドンは下手)  | 16 Disember 2017 |
| 12 | "Daisuki Desu!" (大好きですっ！)  | 23 Disember 2017 |

Rujukan
-------

1. 1 2 3  "Blend S TV Anime's 1st Promo Video Reveals Main Cast". *Anime News Network*. 25 Jun 2017. Dicapai pada 18 November 2017.
2. 1 2 3 4 5  "Blend S TV Anime Reveals Visual, More Cast, October 7 Debut". *Anime News Network*. 28 Ogos 2017. Dicapai pada 18 November 2017.
3. ↑  "Rei Matsuzaki's Tweet". *Twitter* (dalam bahasa Japanese). Dicapai pada 25 Oktober 2017. 主人公の桜ノ宮苺香ちゃんの姉、愛香の声をやらせていただけることになりましたCS1 maint: unrecognized language (link)
4. ↑  "まんがタイムきららキャラット 2013年　10月号" (dalam bahasa Jepun). Houbunsha. Dicapai pada 25 Mei 2017.
5. ↑  "まんがタイムきららキャラット 2014年　3月号" (dalam bahasa Jepun). Houbunsha. Dicapai pada 18 November 2017.
6. 1 2 3 4 5 6  "ブレンド・S" (dalam bahasa Jepun). Houbunsha. Dicapai pada 11 November 2017.
7. ↑  "Blend S Waitress TV Anime's Main Staff, Visual Unveiled". *Anime News Network*. 27 Mei 2017. Dicapai pada 18 November 2017.
8. ↑  "Blend S Anime's 2nd Promo Video Previews Opening Theme Song by Cast". *Anime News Network*. 5 September 2017. Dicapai pada 11 Oktober 2017.

Pautan luar
-----------

* (Jepun) Laman sesawang rasmi anime
* (Inggeris) Laman sesawang AS rasmi Anime
* *Blend S* (manga) di Ensiklopedia Anime News Network

| * l
* b
* s
Karya oleh A-1 Pictures |
| --- |
| Filem penuh | 
* *Welcome to the Space Show* (2010)
* *Fairy Tail the Movie: Phoenix Priestess* (2012)
* *Blue Exorcist: The Movie* (2012)
* *Saint Young Men* (2013)
* *Anohana: The Flower We Saw That Day* (2013)
* *The Idolmaster Movie: Beyond the Brilliant Future!* (2014)
* *Persona 3 The Movie: #2 Midsummer Knight's Dream* (2014)
* *Space Brothers #0* (2014)
* *Persona 3 The Movie: #3 Falling Down* (2015)
* *The Anthem of the Heart* (2015)
* *Garakowa: Restore the World* (2016)
* *Persona 3 The Movie: #4 Winter of Rebirth* (2016)
* *Doukyusei: Classmates* (2016)
* *Black Butler: Book of the Atlantic* (2017)
* *Sword Art Online The Movie: Ordinal Scale* (2017)
* *Fairy Tail: Dragon Cry* (2017)
* *The Seven Deadly Sins the Movie: Prisoners of the Sky* (2018)
* *Uta no Prince-sama: Maji Love Kingdom* (2019)
* *High School Fleet: The Movie* (2020)
* *Love Me, Love Me Not* (2020)
* *Sword Art Online Progressive: Aria of a Starless Night* (2021)
* *Uta no Prince-sama: Maji Love ST☆RISH Tours* (2022)
* *Sword Art Online Progressive: Scherzo of a Dark Dusk* (2022)

 |
| OVA/ONA/Khas | 
* *Birdy the Mighty: Decode - Cipher* (2009)
* *Fairy Tail* (2011–2016)
* *Valkyria of the Battlefield 3: The Wound Taken for Someone's Sake* (2011)
* *The Idolmaster Shiny Festa* (2012)
* *Saint Young Men* (2012–2013)
* *Ore no Imōto ga Konna ni Kawaii Wake ga Nai.* (2013)
* *Sword Art Online: Extra Edition* (2013)
* *Black Butler: Book of Murder* (2014)
* *Your Lie in April: Moments* (2015)
* *The Seven Deadly Sins* (2015)
* *Brotherhood: Final Fantasy XV* (2016)
* *Persona 5: The Animation - The Day Breakers* (2016)
* *Shelter* (2016)
* *Blue Exorcist: Kyoto Saga* (2017)
* *Eromanga Sensei* (2019)
* *Wotakoi: Love Is Hard for Otaku* (2019)
* *22/7: 8 + 3 = ?* (2020)
* *Kaguya-sama: Love Is War* (2021)
* *86* (2021–2022)
* *Uta no Prince-sama: Maji Love 1000%* (TBA)

 |
| Permainan video | 
* *Persona 4* (2008)
* *Valkyria Chronicles II* (2010)
* *The Idolmaster Million Live!* (2013)
* *Phoenix Wright: Ace Attorney − Spirit of Justice* (2016)
* *Radiant Historia: Perfect Chronology* (2017)
* *The Idolmaster Million Live! Theater Days* (2017)
* *Layton's Mystery Journey* (2017)

 |
| Berkaitan | 
* Aniplex
* CloverWorks

 |
| Kategori Kategori |